సునీల్ మిట్టల్

సునీల్ భారతీ మిట్టల్ (జననం అక్టోబరు 23 1957), భారతీయ పారిశ్రామికవేత్త, దాత, భారతీ ఎంటర్ ప్రైజెస్ స్థాపకుడు, చైర్మన్. ఈ సంస్థకు టెలీకాం, ఇన్స్యురెన్స్, రియల్ ఎస్టేట్, హోటల్, వ్యవసాయం, ఆహారం వంటి వ్యాపార రంగాలలో వ్యాపారాలున్నాయి. ఈ సంస్థకు చెందిన భారతి ఎయిర్ టెల్ ప్రపంచ 3వ, భారత మొదటి అతిపెద్ద టెలీకాం సంస్థ. ఆసియా, ఆఫ్రికా ఖండాల్లోని 20 దేశాల్లో, దాదాపు 300 మిలియన్ ప్రజలకు టెలీకాం సేవలందిస్తోంది ఈ సంస్థ. 2016వ అర్ధసంవత్సరంలో ఈ సంస్థ 14.75 బిలియన్ డాలర్ల ఆదాయం సాధించింది. 7 బిలియన్ నికర ఆదాయంతో సునీల్ భారతదేశపు 8వ ధనికునిగా ఫోర్బ్స్ పేర్కొంది.

2007లో భారత ప్రభుత్వం ఈయనను పద్మభూషన్ అవార్డుతో గౌరవించింది. జూన్ 15, 2016న అంతర్జాతీయ వాణిజ్య మండలి(చాంబర్ ఆఫ్ కామర్స్)కు చైర్మన్ గా ఎన్నికయ్యారు సునీల్

 తొలినాళ్ళ జీవితం 
సునీల్ భారతి మిట్టల్ పంజాబీ అగర్వాల్ కుటుంబంలో పుట్టారు. ఆయన తండ్రి సత్ పౌల్ మిట్టల్ పంజాబ్ నుండి రాజ్యసభకు ఎంపీగా చేశారు. 1976, 1982 సంవత్సరాల్లో రెండు సార్లు పంజాబ్ నుంచి గెలవగా, 1988లో ఒకసారి రాజ్యసభకు నామినేట్ చేయబడ్డారు. సునీల్ ముందుగా ముస్సోరిలోని వ్యన్ బెర్గ్ ఎలెన్ స్కూల్ లో చేరినా, తరువాత గ్వాలియర్ లోని స్కిండియా స్కూల్ లో చదివారు. చండీగఢ్ లోని పంజాబ్ విశ్వవిద్యాలయానికి చెందిన ప్రఖ్యాత ఆర్య కళాశాల, లుథియానాలో బిఎ డిగ్రీ పూర్తి చేశారు. ఈయన తండ్రి 1992లో గుండె పోటుతో మరణించారు.

 వ్యవస్థాపక వెంచర్లు 
మొదటి తరం వ్యాపారవేత్త అయిన సునీల్, తన మొదటి వ్యాపారాన్ని ఏప్రిల్ 1976లో మొదలుపెట్టారు. తన 18వ ఏట 20,000 రూపాయల పెట్టుబడితో, స్థానిక సైకిళ్ళ తయారీకి స్పేర్ పార్టులు అందించే వ్యాపారం చేశారు సునీల్.

 అవార్డులు, గుర్తింపులు 
 2007లో భారత ప్రభుత్వంచే పద్మభూషన్ అవార్డు
 ఎన్డీటీవి బిజినెస్ లీడర్ పురస్కారాలు ఇచ్చిన ట్రాన్స్ ఫార్మింగ్ ఇండియా లీడర్ గా గుర్తింపు
 జి.ఎస్.ఎం.ఎ చైర్మన్ అవార్డు
 ఆసియా బిజినెస్ మెన్ ఆఫ్ ది ఇయర్, ఫార్ట్యూన్ పత్రిక, 2006
 టెలికాం పర్సన్ ఆఫ్ ది ఇయర్, వాయిస్&డేటా, 2006
 సి.ఇ.వో ఆఫ్ ది ఇయర్, ఫ్రోస్ట్ అండ్ సుల్లివన్ ఆసియా పసిఫిక్ ఐసిటి అవార్డులు, 2006
 ఉత్తమ ఆసియా టెలీకాం సి.ఇ.వో, టెలీకాం ఆసియా అవార్డులు, 2005
 ఉత్తమ సి.ఇ.వో, భారత్, ఇన్స్టిట్యూషనల్ ఇన్వెస్టర్, 2005
 బిజినెస్ లీడర్ ఆఫ్ ది ఇయర్, ఎకనామిక్ టైమ్స్, 2005
 ఫిలాంత్రఫిస్ట్(దాత)ఆఫ్ ది ఇయర్ అవార్డ్, ది ఏషియన్ అవార్డులు, 2010
 ఇన్సెడ్ బిజినెస్ లీడర్ అవార్డు, 2011
 హొనొరిస్ కాసా డాక్టరేట్ ఆఫ్ సైన్సెస్(డి.ఎస్.సి) డిగ్రి, ఎమిటీ విశ్వవిద్యాలయం, గుర్ గావ్, 2016

 References 

వర్గం:1957 జననాలు
వర్గం:జీవిస్తున్న ప్రజలు